
A Dobó utcai óvoda fejújítása
Az Európai Unió által nyújtott támogatással valósul meg a beruházás Jászárokszálláson
Jászárokszállás Város Önkormányzata az Új Széchenyi Terv, Észak-alföldi Regionális Operatív Programjának keretében 100.000.000 Forint vissza nem térítendő támogatást nyert a Dobó úti óvoda épületének felújítására.
Jászárokszállás Város Önkormányzata sikeresen pályázott az Új Széchenyi Terv keretében, „A jászárokszállási Dobó utcai Óvoda fejlesztése a minőségi nevelés és a hátrányos helyzetű gyermekek felzárkóztatása érdekében” című, ÉAOP-4.1.1/A_2-10-2010-0018 azonosító számú pályázatával, amellyel 100.000.000 Forint vissza nem térítendő támogatást nyert a Dobó úti óvoda épületének felújítására. A projekt célja a jelenlegi használaton kívüli, egykori Dobó úti iskolaépület funkcióváltásával egy új óvodai feladat ellátási hely létesítése. A beruházás hatására óvodai kapacitásbővítés, komplex akadálymentesítés, valamint az épület fizikai állagának javítása fog megvalósulni.
A Dobó úti óvoda fejlesztésével egy 100 férőhelyes feladat ellátási hely jön létre, amelyben 4 csoportszoba, 1 egyéni fejlesztő, 1 logopédiai szoba, 1 orvosi szoba, 1 óvónői szoba, 4 gyermeköltöző és mosdó kerül kialakításra. A fejlesztés az épület energiatakarékos felújítására és komplex akadálymentesítésére is kiterjed.

A projekt az Európai Unió és a magyar állam társfinanszírozásában valósul meg. A pályázat keretében elfogadásra került 127.152.249 Ft összköltséghez az önkormányzat 27.152.249 Ft önerővel járul hozzá. Az építési munkálatok kivitelezési jogát a SZOLTISZ Ipari Szolgáltató és Kereskedelmi Kft (5000 Szolnok, Dózsa Gy. u. 5.) nyerte el.

A beruházás 2011. október 21-én a munkaterület átadással megkezdődött. A kivitelező által szerződésben vállalt befejezési határidő 2012. április 11.

A felújított épület ünnepélyes átadására várhatóan 2012. áprilisában kerül sor, míg az óvodai nevelés 2012. szeptember 1-jén fog elkezdődni.
Bővebb információ:

Név/cím: Gergely Zoltán polgármester, 5123 Jászárokszállás Árpád tér 1.
Telefon/fax: 57/531-050, 57/531-053
E-mail: gergely.zoltan@jaszarokszallas.hu

A projekt az Eurépai Uni6 tdmogatasaval, az Eurépai
Regionalis Fejlesztési Alap tarsfinanszirozasaval valésul meg.

